11 august

11 august este a 223-a zi a calendarului gregorian și a 224-a zi în anii bisecți. Mai sunt 142 de zile până la sfârșitul anului.

Evenimente 

 3114 î.Hr.: Începe calendarul lung mesoamerican.
 106: O diplomă militară romană, descoperită la Porolissum, atesta că, la această dată, se constituise provincia romană imperială Dacia.
 355: Generalul roman Claudius Silvanus, acuzat de trădare, se proclamă împărat roman împotriva lui Constanțiu al II-lea.
 1315: Marea Foamete din Europa devine atât de îngrozitoare încât chiar și regele Angliei are dificultăți în a cumpăra pâine pentru el și anturajul său.
 1492: Rodrigo de Borja este ales șef al Bisericii Catolice, luând numele de Papa Alexandru al VI-lea.
 1690: Victoria coaliției otomano-tătaro-muntene conduse de Constantin Brâncoveanu în Bătălia de la Zărnești, împotriva armatelor imperiale comandate de generalul Donat Heissler. Coaliția îl impune pe Imre Thököly în funcția de principe al Transilvaniei.
 1804: Francisc al II-lea își asumă titlul de primul împărat al Austriei.
 1914: Franța declară război Austro–Ungariei.
 1919: Este adoptată constituția Republicii de la Weimar.
 1934: Primii prizonieri federali au fost închiși în Alcatraz, SUA.
 1952: După abdicarea lui Talal I, Hussein a fost proclamat suveran al Regatului Hașemit al Iordaniei.
 1960: Ciad își declară independența față de Franța. Primul președinte este François Tombalbaye.
 1966: John Lennon ține o conferință de presă la Chicago, scuzându-se pentru "Jesus affair".
 1969: Astronauții Apollo 11 sunt eliberați dintr-o carantină de trei săptămâni după decolarea lor de pe Lună.
 1984: Președintele Statelor Unite Ronald Reagan, în timpul campaniei electorale pentru realegerea sa, glumește la microfon în timp ce se pregătea pentru a se adresa la radio public național, spunând că a ordonat bombardarea în cinci minute a Uniunii Sovietice. Gluma produce iritare URSS.
 1999: Ultima eclipsă totală de Soare din secolul XX vizibilă în România; București, singura capitală europeană situată pe linia centrală a benzii de totalitate, s-a aflat în zona de maximum la 14:07, ora locală.
 2003: NATO preia comanda forței de menținere a păcii în Afganistan, marcând prima operațiune majoră în afara Europei în istoria sa de 54 de ani.
 2006: Petrolierul filipinez Solar 1 se scufundă în largul coastei insulelor Guimaras și Negros din Filipine, provocând cea mai mare scurgere de petrol din țară. Pata de petrol s-a întins pe o lungime de 125 de kilometri de-a lungul țărmurilor insulelor.

Nașteri 
 1384: Iolanda de Aragon, regină consort a Neapole, regentă a Aragonului, ducesă de Anjou, contesă de Provence (d. 1442)
 1667: Anna Maria Luisa de' Medici (d. 1743)
 1706: Maria Augusta, Prințesă de Thurn și Taxis, ducesă de Württemberg (d. 1756)
 1730: Charlotte Amalie de Hesse-Philippsthal (d. 1801)
 1763: Luise Eleonore de Hohenlohe-Langenburg, ducesă și regentă de Saxa-Meiningen (d. 1837)

 1837: Marie François Sadi Carnot, om de stat francez, al 4-lea președinte al Republicii Franceze (d. 1894)
 1858: Christiaan Eijkman, medic olandez, laureat Nobel (d. 1930)
 1863: Ernst Gunther, Duce de Schleswig-Holstein (d. 1921)
 1874: Prințesa Louise Charlotte de Saxa-Altenburg, nobilă germană (d. 1953)
 1892: Władysław Anders, politician și general polonez (d. 1970)
 1900: Ștefan Lupașcu (Lupasco), filosof român stabilit în Franța (d. 1988)
 1903: Nicolae Gărdescu, actor român
 1926: Aaron Klug, chimist britanic de origine lituaniană, laureat Nobel
 1929: Modest Morariu, scriitor român (d. 1988)
 1930: Teodor Mazilu, dramaturg și prozator român (d. 1980)
 1932: Fernando Arrabal, scriitor, poet și dramaturg francez de origine spaniolă
 1932: Ioan Mânzatu, fizician și politician român 
 1943: Pervez Musharraf, general și politician pakistanez 
 1947: Mircea Teodor Iustian, politician român
 1949: Veta Biriș, interpretă română de folclor
 1950: Steve Wozniak, inginer american de origine poloneză, cofondator al companiei Apple Computer, Inc.
 1952: Marian-Jean Marinescu, politician român
 1953: Hulk Hogan, wrestler american
 1965: Viola Davis, actriță americană
 1966: Bengt Andersson, fotbalist suedez
 1967: Massimiliano Allegri, fotbalist și antrenor italian de fotbal
 1968: Prințesa Mabel a Olandei
 1971: Lidija Dimkovska, poetă, romancieră și traducătoare macedoneană
 1976: Iván Córdoba, fotbalist columbian
 1981: Grasu XXL, rapper român
 1982: Magdalena Paraschiv, handbalistă română, componentă a naționalei de handbal a României
 1983: Chris Hemsworth, actor australian
 1984: Mojtaba Abedini, scrimer iranian
 1984: Lucas di Grassi, pilot de curse brazilian
 1984: Mojtaba Abedini, scrimer iranian
 1989: Úrsula Corberó, actriță spaniolă
 1993: Alexandru Voicu, actor român

Decese 
 1253: Sfânta Clara, întemeietoarea ordinului Clariselor (n. 1194) 
 1456: Ioan de Hunedoara, ban al Severinului, voievod al Transilvaniei, guvernator al Ungariei (n. ca. 1407)
 1464: Nicolaus Cusanus, savant german (n. 1401) 
 1494: Hans Memling, pictor flamand (n. 1435)
 1508: Nifon al II-lea al Constantinopolului, patriarh ecumenic al Constantinopolului
 1519: Johann Tetzel, călugăr dominican, adversar al lui Martin Luther
 1522: Martin Siebenbürger, sas transilvănean, primar al Vienei (n. 1475)
 1741: Marie Anne de Bourbon, Mademoiselle de Clermont (n. 1697)
 1835: Olof Åhlström, compozitor suedez (n. 1756) 

 1851: Lorenz Oken, naturalist mistic german (n. 1779)
 1854: Macedonio Melloni, astronom italian (n. 1798)
 1857: Marshall Hall, fiziolog englez, primul care va studia reflexele (n. 1790)
 1911: Alexandru Bibescu, om de litere român (n. 1842)
 1919: Andrew Carnegie, om de afaceri și filantrop american de origine scoțian (n. 1835)
 1939: Alphonse Osbert, pictor francez (n. 1857)
 1939: Jean Bugatti, designer auto și inginer de testare germano-francez (n. 1909)
 1956: Jackson Pollock, pictor american (n. 1912)
 1961: Ion Barbu (pseudonimul literar al lui Dan Barbilian), poet și matematician român (n. 1895)
 1972: José Cruz Herrera, pictor spaniol (n. 1890)
 1979: Ernst Boris Chain, biochimist englez, laureat Nobel (n. 1906)
 1982: Tom Drake, actor american (n. 1919)
 1984: Virgil Mazilescu, poet român (n. 1942)
 1991: Tadeusz Nowak, poet polonez (n. 1930)
 2014: Robin Williams, actor și comediant american (n. 1951)
 2018: V. S. Naipaul, scriitor de limba engleză, laureat Nobel (n. 1932)
 2020: Oliviu Gherman, politician român (n. 1930)

Sărbători

Note

 
! 11
! 08 11